Lessing-monumentet i Tiergarten, Berlin
 Gavlen og skulpturer på Reichsgericht, Leipzig
**Otto Lessing** (1846–1912) var en tysk billedhogger innen historismeretningen. Hans arbeider prydet Berlin på slutten av 1800- og begynnelsen av 1900-tallet. Han var sønn av landskapsmaleren Carl Friedrich Lessing og grand-grand-nevø til dramatikeren og kritikeren Gotthold Ephraim Lessing.

Lessing lagde skulpturer og dekorerte fasader og interiører på mange viktige bygninger i Tyskland, f.eks. Riksdagen (Reichstag), Berlin-katedralen og Høyesterett (Reichsgericht) i Leipzig. I tillegg til store offentlige arbeider utsmykket han også næringsbygg og boliger.

Otto Lessing ble født i Düsseldorf. Han fikk kunstnerisk utdannelse først hos faren. Deretter studerte han skulptur 1863–1865 under Carl Johann Steinhäuser i Karlsruhe og deretter 1865–1868 under Albert Wolff i Berlin. Så vendte Lessing tilbake til Karlsruhe, hvor han arbeidet ved Steinhäusers atelier til 1872.

Lessing hadde også Hans Gude som lærer og giftet seg med Gudes datter Sigrid i 1875.

Høsten 1872 flyttet Lessing til Berlin som nylig var blitt Tysklands hovedstad. Han fikk anbefalinger fra onkelen Robert Carl Lessing, som eide aviden *Vossische Zeitung* og var en innflytelsesrik person. 

Lessing hadde stor framgang på slutten av 1800-tallet. I 1890 ble han tatt opp i Berlins arkitektforening. Fra denne foreningen mottok han oppdrag på utsmykning av mange viktige bygninger.

Lessing utførte også frittstående monumentalskulpturer, bl.a. et monument over sin grand-grand-onkel, Gotthold Ephraim Lessing, i Tiergarten og en statue av William Shakespeare i Weimar. 

Lessing døde 22. november 1912 og ble gravlagt i Friedhof Halensee-Grunewald, i en grav han selv hadde tegnet. Denne graven var utsmykket med en bronseskulptur (Leben unter dem Kreuze) som gikk tapt under annen verdenskrig. En marmorversjon av denne skulpturen finnes i Kirkeveien 167, Oslo.

Billedgalleri
-------------

* Exterior facade of the Reichstag, BerlinDel av fasaden på Riksdagen, Berlin
* Gable and sculpture The Horse Tamers, Neuer Marstall, BerlinGavl og skulptur *Hestetemmerne*,Neuer Marstall, Berlin
* The interior of the Salon railway car of Kaiser Wilhelm IIInteriøret i jernbanevognen til KeiserWilhelm II
* Belltower of the Berliner DomKlokketårnet til Berliner Dom
* Lessings statue av Shakespeare i Park an der Ilm i WeimarLessings statue av Shakespeare i Park an der Ilm i Weimar
* KorsbærerneKorsbærerne
* Korsbærerne (Die Kreuzträger)Korsbærerne (Die Kreuzträger)
* Gavlen og statuer på Deutscher DomGavlen og statuer på Deutscher Dom

Referanser
----------

1. 1 2   Gemeinsame Normdatei, besøkt 29. april 2014[Hentet fra Wikidata]
2. 1 2   RKDartists, «Otto Lessing», RKD kunstner-ID 304785[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id lessing-otto[Hentet fra Wikidata]
4. ↑   Křížky a vetřelci, Small Monuments of Plzeň Catalogue ID 100539, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Akademie der Künste Berlin, ADK member ID 53768[Hentet fra Wikidata]
7. 1 2 3 4 5 6  Bueckling, Maraike; Hüfler, Brigitte. «Lessing family». *Oxford Art Online*. Oxford University Press. doi:10.1093/gao/9781884446054.article.t050610.
8. ↑  Hassel, Bjørnar. «Religiøs frigjøring i Kirkeveien 167» (PDF). Axonet / Medlemsblad for Norsk nevrologisk forening. s. 34–39. Besøkt 25. februar 2024.
9. ↑  Bueckling, Maraike; Hüfler, Brigitte. «Lessing family». *Oxford Art Online*. Oxford University Press. doi:10.1093/gao/9781884446054.article.t050610.
10. ↑  Høifødt, Frank. ««Korsbærerne» – en glemt skulptur og begynnelsen på en historie». *kunstavisen.no*. Besøkt 30. mars 2024.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** ULAN
 |